CELEX: 62019TB0236
Language: et
Date: 2020-03-12 00:00:00
Title: Kohtuasi T-236/19: Üldkohtu 12. märtsi 2020. aasta määrus – Le Comité de Douyelage de Houffalize versus komisjon ja EACEA (Tühistamishagi – Programm „Kodanike Euroopa“ (2014-2020) – Kandideerimiskutse „Sõpruslinnade liikumine 2017, teine tähtaeg“ (EACEA 36/2014) – EACEA otsus, millega hageja kandidatuur lükati tagasi, kuna üks valituks osutumise kriteeriumitest ei olnud täidetud – Komisjoni otsus, millega lükati tagasi EACEA otsuse peale esitatud halduskaebus – Juriidilise isiku staatuseta ühenduse esitatud kandidatuur – Kohtumenetlusõigus- ja teovõime – Juriidilise isiku olemasolu tõendava dokumendi puudumine – Vastuvõetamatus)

25.5.2020   
            
            
               ET
            
            
               Euroopa Liidu Teataja
            
            
               C 175/26
            
         
      Üldkohtu 12. märtsi 2020. aasta määrus – Le Comité de Douyelage de Houffalize versus komisjon ja EACEA
      (Kohtuasi T-236/19) (1)
      
      (Tühistamishagi - Programm „Kodanike Euroopa“ (2014-2020) - Kandideerimiskutse „Sõpruslinnade liikumine 2017, teine tähtaeg“ (EACEA 36/2014) - EACEA otsus, millega hageja kandidatuur lükati tagasi, kuna üks valituks osutumise kriteeriumitest ei olnud täidetud - Komisjoni otsus, millega lükati tagasi EACEA otsuse peale esitatud halduskaebus - Juriidilise isiku staatuseta ühenduse esitatud kandidatuur - Kohtumenetlusõigus- ja teovõime - Juriidilise isiku olemasolu tõendava dokumendi puudumine - Vastuvõetamatus)
      (2020/C 175/34)
      Kohtumenetluse keel: prantsuse
      
         Pooled
      
      
         Hageja: Le Comité de Douyelage de Houffalize (Belgia) (esindaja: advokaat A. Kettels)
      
         Kostjad: Euroopa Komisjon (esindajad: G. Wils ja A. Kyratsou), Hariduse, Audiovisuaalvaldkonna ja Kultuuri Rakendusamet (esindajad: H. Monet ja N. Durand)
      
         Ese
      
      ELTL artikli 263 alusel esitatud hagi nõudega esiteks tühistada EACEA 25. juuni 2018. aasta otsus, millega keelduti andmast rahastust hageja taotluse alusel, mille ta esitas kandideerimiskutse „Sõpruslinnade liikumine, teine tähtaeg“ (EACEA 36/2014), või muuta seda otsust ning teiseks tühistada komisjoni 4. veebruari 2019. aasta rakendusotsus C (2019) 572 final, millega lükati tagasi hageja poolt nõukogu 19. detsembri 2002. aasta määruse (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded (EÜT 2003, L 11, lk 1; ELT eriväljaanne 01/04, lk 235), artikli 22 lõike 1 alusel esitatud halduskaebus, või muuta seda rakendusotsust.
      
         Resolutsioon
      
      
                  1.
               
               
                  Jätta hagi rahuldamata.
               
            
                  2.
               
               
                  Vajadus teha otsus Hariduse, Audiovisuaalvaldkonna ja Kultuuri Rakendusameti (EACEA) vastuvõetamatuse vastuväite kohta on ära langenud.
               
            
                  3.
               
               
                  Vajadus teha otsus EACEA menetlusse astumise avalduse kohta on ära langenud.
               
            
                  4.
               
               
                  Jätta Comité du Douzelage de Houffalize kohtukulud tema enda kanda ning mõista temalt välja Euroopa Komisjoni ja EACEA kohtukulud, välja arvatud menetlusse astumise avaldusega seotud kohtukulud.
               
            
                  5.
               
               
                  Jätta EACEA menetlusse astumise avaldusega seotud kohtukulud tema enda kanda.
               
            
         (1)  ELT C 270, 12.8.2019.